CELEX: 52010PC0360
Language: hu
Date: 2010-07-05
Title: Javaslat: a Tanács Végrehajtási határozata a Lett Köztársaságnak a közös hozzáadottértékadó-rendszerről szóló 2006/112/EK tanácsi irányelv 287. cikkétől eltérő intézkedés alkalmazására történő felhatalmazásáról

|

52010PC0360

 Javaslat: a Tanács Végrehajtási határozata a Lett Köztársaságnak a közös hozzáadottértékadó-rendszerről szóló 2006/112/EK tanácsi irányelv 287. cikkétől eltérő intézkedés alkalmazására történő felhatalmazásáról  /* COM/2010/0360 végleges - NLE 2010/0193 */  

	[pic] | EURÓPAI BIZOTTSÁG |Brüsszel, 2010.7.5.COM(2010)360 végleges2010/0193 (NLE)Javaslat:A TANÁCS VÉGREHAJTÁSI HATÁROZATAa Lett Köztársaságnak a közös hozzáadottértékadó-rendszerről szóló 2006/112/EK tanácsi irányelv 287. cikkétől eltérő intézkedés alkalmazására történő felhatalmazásárólINDOKOLÁSA JAVASLAT HÁTTERE |110 | A javaslat okai és céljai A közös hozzáadottértékadó-rendszerről szóló, 2006. november 28-i 2006/112/EK irányelv (a továbbiakban: a héa-irányelv) 395. cikkének (1) bekezdése értelmében a Tanács – a Bizottság javaslata alapján – bármely tagállamot egyhangúlag felhatalmazhatja arra, hogy az irányelvben foglaltaktól eltérő különös intézkedéseket vezessen be a hozzáadottérték-adó beszedésének egyszerűsítésére vagy egyes adócsalások és -kikerülések megelőzésére. A Lett Köztársaság a Bizottság Főtitkársága által 2010. február 17-én nyilvántartásba vett levélben felhatalmazást kért arra, hogy adómentességet adjon a legfeljebb 50 000 EUR éves árbevétellel rendelkező adóalanyoknak. A 2006/112/EK irányelv 395. cikke (2) bekezdésének megfelelően a Bizottság 2010. május 4-én kelt levelében tájékoztatta a tagállamokat Lettország kérelméről. A Bizottság 2010. május 7-én kelt levelében értesítette Lettországot arról, hogy birtokában van a kérés elbírálásához szükséges valamennyi információnak. |120 | Háttér-információk A héa-irányelv XII. címének 1. fejezete lehetővé teszi a tagállamok számára a kisvállalkozásokra vonatkozóan különös szabályozások alkalmazását, többek között adómentességet adhatnak egy bizonyos éves árbevételt el nem érő adóalanyoknak. Az adómentesség maga után vonja, hogy az adóalanynak nem kell hozzáadottérték-adót felszámítania az értékesítéseire, és következésképpen nem is vonhat le előzetesen felszámított hozzáadottérték-adót. Az említett éves árbevételi felső határ tagállamonként eltérő, többek között függ uniós csatlakozásuk időpontjától. Az 1978. január 1-je után csatlakozott tagállamokra vonatkozóan az éves árbevételi küszöböt a héa-irányelv 287. cikke határozta meg. Lettország esetében a küszöbértéket 17 200 EUR összegben állapították meg, amely 10 000 LVL-nek felel meg a csatlakozás napján érvényes átváltási árfolyammal számítva (a héa-irányelv 287. cikkének (10) bekezdése). A lett eltérési kérelem célja a héa-rendszer egyszerűsítése a kisvállalkozások számára azáltal, hogy bevezeti az említett egyszerűsítési intézkedést az 50 000 EUR-t nem meghaladó éves árbevétellel rendelkező adóalanyok esetében. Az intézkedés az általános héa-szabályozás számos hozzáadottérték-adóval kapcsolatos kötelezettsége alól felmenti a külön szabályozás alkalmazására jogosult vállalkozásokat és jelentősen csökkenti terheiket. A szabályozás választható az adóalanyok számára, és Lettország azzal számol, hogy a küszöbérték emelésével az adóalanyok körülbelül 60 %-a jogosulttá válik (2008-ban 32 494 adóalany). A tervezett küszöbérték alatti árbevétellel rendelkező gazdasági szereplők héa-bevallásainak Lettország által elvégzett elemzése szerint a szóban forgó adóalanyok által a nemzeti költségvetésbe befizetendő hozzáadottérték-adó nettó összege negatív tartományban van. Ezért a javasolt intézkedés elhanyagolható hatással jár a végső fogyasztás szintjén beszedett héa-bevétel általános összegére. Az eltérés legalább 2013. december 31-ig vagy egy olyan irányelv hatálybalépéséig tartana, amely meghatározza azt az éves árbevételi küszöböt, amely alatt az adóalany mentesülhet a héa alól. |130 | Meglévő rendelkezések a javaslat által érintett területen 2004-ben a Bizottság javaslatot tett az adóalanyokat héa-mentességre jogosító éves árbevételi küszöb 100 000 EUR-ra történő megemelésére (COM(2004) 728 végleges). |141 | Összhang az Unió egyéb szakpolitikáival és célkitűzéseivel Tárgytalan. |KONZULTÁCIÓ AZ ÉRDEKELTEKKEL; HATÁSVIZSGÁLAT |Konzultáció az érdekeltekkel |219 | Tárgytalan. |Szakértői vélemények összegyűjtése és felhasználása |229 | Külső szakértők bevonására nem volt szükség. |230 | Hatásvizsgálat A határozat célja olyan egyszerűsítési intézkedés bevezetése, amely a legfeljebb 50 000 EUR éves árbevételt elérő vállalkozások számos héa-kötelezettségét megszünteti, ezáltal pozitív hatással járhat. Az eltérés szűk alkalmazási köre és időben korlátozott alkalmazása miatt e hatás mindenképpen korlátozott lesz. |A JAVASLAT JOGI ELEMEI |305 | A javaslat összefoglalása Lettország felhatalmazása arra, hogy a 2006/112/EK irányelvtől eltérő intézkedést alkalmazzon, amely az 50 000 EUR éves árbevételt meg nem haladó vállalkozásokat érintő egyszerűsítési intézkedés bevezetése. |310 | Jogalap A közös hozzáadottértékadó-rendszerről szóló, 2006. november 28-i 2006/112/EK héa-irányelv 395. cikke. |329 | A szubszidiaritás elve A javaslat az Európai Unió kizárólagos hatáskörébe tartozik. Ezért a szubszidiaritás elve nem alkalmazható. |Az arányosság elve A javaslat megfelel az arányosság elvének a következők miatt: |331 | A határozat egy tagállam számára annak saját kérelme alapján ad felhatalmazást, kötelezettséget tehát nem keletkeztet. |332 | Mivel az eltérés alkalmazási területe korlátozott, a különös intézkedés arányban áll a kitűzött céllal. |A jogi aktus típusának megválasztása |341 | Javasolt aktus: határozat. |342 | Más jogi aktus nem felelne meg a következők miatt: A közös hozzáadottértékadó-rendszerről szóló 2006/112/EK héa-irányelv 395. cikke értelmében a közös héa-szabályoktól való eltérés csak abban az esetben lehetséges, ha arra a Tanács a Bizottság javaslata alapján egyhangúlag felhatalmazást ad. A legmegfelelőbb jogi aktus a tanácsi határozat, hiszen ez egy-egy tagállamnak is címezhető. |KÖLTSÉGVETÉSI VONZATOK |409 | A javaslatnak nincsenek az uniós költségvetést érintő vonzatai. |KIEGÉSZÍTŐ INFORMÁCIÓK |Felülvizsgálatra/módosításra/megszüntetésre vonatkozó rendelkezés |533 | A javaslat megszüntetésre vonatkozó rendelkezést tartalmaz. |E-3141 |2010/0193 (NLE)Javaslat:A TANÁCS VÉGREHAJTÁSI HATÁROZATAa Lett Köztársaságnak a közös hozzáadottértékadó-rendszerről szóló 2006/112/EK tanácsi irányelv 287. cikkétől eltérő intézkedés alkalmazására történő felhatalmazásárólAZ EURÓPAI UNIÓ TANÁCSA,tekintettel az Európai Unió működéséről szóló szerződésre,tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre[1] és különösen annak 395. cikke (1) bekezdésére,tekintettel a Bizottság javaslatára,mivel:1.  A Lett Köztársaság a Bizottság Főtitkársága által 2010. február 17-én nyilvántartásba vett levélben felhatalmazást kért a 2006/112/EK irányelv 287. cikkének (10) bekezdésétől eltérő intézkedésre annak érdekében, hogy adómentességet adjon a legfeljebb 50 000 EUR éves árbevétellel rendelkező adóalanyoknak. Az intézkedés felmenti az említett adóalanyokat a héa-irányelv XI. címének 2–6. fejezetében említett héa-kötelezettségek egy része vagy összessége alól.2.  A 2006/112/EK irányelv 395. cikke (2) bekezdésének megfelelően a Bizottság 2010. május 4-én kelt levelében tájékoztatta a tagállamokat Lettország kérelméről. A Bizottság 2010. május 7-én kelt levelében értesítette Lettországot arról, hogy birtokában van a kérés elbírálásához szükséges valamennyi információnak.3.  A héa-irányelv XII. címe alapján a tagállamok már alkalmazhatnak különös szabályozást a kisvállalkozások tekintetében. Ez az intézkedés csak annyiban tér el a héa-irányelv XII. címétől, hogy a szabályozás keretében az adóalanyok éves árbevételére vonatkozó küszöbérték magasabb, mint a Lettország számára jelenleg a 2006/112/EK irányelv 287. cikkének (10) bekezdése értelmében engedélyezett küszöbérték, amely 17 200 EUR.4.  A magasabb küszöb jelentősen csökkentheti a legkisebb vállalkozások héa-kötelezettségeit, és mivel választható az adóalanyok számára, a vállalkozások dönthetnek az általános héa-szabályozás alkalmazása mellett is.5.  A Bizottságnak a hozzáadottértékadó-kötelezettségek egyszerűsítését célzó, 2004. október 29-i irányelvjavaslatában[2] foglalt rendelkezések célja többek között az, hogy lehetővé tegyék a tagállamok számára, hogy a héa-mentesség feltételeként megállapított éves árbevételi felső határt legfeljebb 100 000 EUR összegben vagy annak nemzeti valutában kifejezett ellenértékében állapítsák meg, és ezt az összeget évente kiigazítsák. A Lett Köztársaság által benyújtott kérelem összhangban van ezzel a javaslattal.6.  Az eltérés nem lesz hatással az Európai Közösségeknek a hozzáadottérték-adóból származó saját forrásaira,ELFOGADTA EZT A HATÁROZATOT:1. cikkA 2006/112/EK irányelv 287. cikkének (10) bekezdésétől való eltéréssel a Lett Köztársaság adómentességet biztosíthat azoknak a héa-adóalanyoknak, amelyeknek éves árbevétele a csatlakozás napján érvényes átváltási árfolyamon számítva legfeljebb 50 000 EUR nemzeti valutában kifejezett ellenértékének felel meg.2. cikkEz a felhatalmazás az adóalanyok hozzáadottérték-adó alóli mentességére vonatkozó éves árbevételi felső határ összegeit módosító irányelv hatálybalépésének napján vagy – amennyiben ez utóbbi időpont a korábbi – 2013. december 31-én veszti hatályát.3. cikkEnnek a határozatnak a Lett Köztársaság a címzettje.Kelt Brüsszelben, […]-án/-én.a Tanács részérőlaz elnök [1] HL L 347., 2006.12.11., 1. o.[2] COM(2004)728 végleges (HL C 24., 2005.1.29., 8. o.).